Maugrat tota aguesta misèria, soldats e oficiaus hègen era madeisha vida que tostemp; damb es ròstres holadi e esblancossidi e es unifòrmes rosigadi, es ussars formauen en files, netejauen es sues armes e cavaladures, apressauen de quan en quan era palha entàs shivaus e minjauen ar entorn des caudèrs, d‟a on tostemp entornauen ahaimadi, en tot hèr trufaria sus era mala qualitat deth rancho e dera sua pròpia hame.